ກອງປະຊຸມສຳມະນາວິທະຍາສາດສາກົນ ກ່ຽວກັບ ການປົກປັກຮັກສາ ແລະ ເສີມຂະຫຍາຍ ຄຸນຄ່າວັດທະນະທຳເຂດທະເລໝູ່ເກາະ
ພາບປະກອບ:disanxanh.vn
ກອງປະຊຸມສຳມະນາວິທະຍາສາດສາກົນ ກ່ຽວກັບການປົກປັກຮັກສາ ແລະ ເສີມຂະຫຍາຍຄຸນຄ່າວັດທະນະທຳເຂດທະເລໝູ່ເກາະ ໄດ້ດຳເນີນໃນວັນທີ 5/1 ຢູ່ນະຄອນ ຍາຈາງ, ແຂວງແຄ໋ງຮ່ວາ. ມີບົດປະກອບຄຳເຫັນ 60 ບົດທີ່ກອງປະຊຸມສຳມະນາໄດ້ສຸມໃສ່ເຂົ້າໃນບັນດາເນື້ອໃນຄື: ວັດທະນະທຳເຂດທະເລໝູ່ເກາະຢູ່ ຫວຽດນາມ ແລະ ໂລກ ແມ່ນຫຼາຍຮູບຫຼາຍແບບ; ວັດທະນະທຳເຂດທະເລໝູ່ເກາະສຳລັບບັນຫາອະທິປະໄຕ ແລະ ສິດອະທິປະໄຕແຫ່ງຊາດ; ການປົກປັກຮັກສາ ແລະ ເສີມຂະຫຍາຍຄຸນຄ່າວັດທະນະທຳເຂດທະເລ, ໝູ່ເກາະໃນການຊີວິດຍຸກປະຈຸບັນ. ດຣ, ຫວູມິງຢາງ, ຮອງປະທານສະພາມໍລະດົກວັດທະນະທຳແຫ່ງຊາດ ຖືວ່າ:
“ບັນດາປັດໄຈທີ່ສ້າງເປັນລັກສະນະໝັ້ນຄົງຂອງອະທິປະໄຕນັ້ນແມ່ນວັດທະນະທຳ. ພວກເຮົາຄວນເຮັດແຈ້ງກ່ວາອີກບັນດາຄຸນຄ່າວັດທະນະທຳເຂດທະເລໝູ່ເກາະ. ບົນພື້ນຖານນັ້ນ, ພວກເຮົາຈະກຳນົດ ບັນດາຍຸດທະສາດພັດທະນາ ກໍ່ຄືການປົກປັກຮັກສາເຂດທະເລໝູ່ເກາະໃນອະນາຄົດຢ່າງຄົບຖ້ວນກ່ວາ”.
ຜ່ານກອງປະຊຸມສຳມະນາຄັ້ງນີ້, ຄະນະຈັດຕັ້ງຫວັງວ່າຈະຮັບເອົາຄຳເຫັນ, ບົດຮຽນຂອງບັນນານັກຊ່ຽວຊານ, ຕີລາຄາ, ໄຈ້ແຍກບັນດາຄຸນຄ່າວັດທະນະທຳເຂດທະເລໝູ່ເກາະສຳລັບບັນຫາອະທິປະໄຕ ແລະ ສິດອະທິປະໄຕ ແລະ ຍຸດທະສາດພັດທະນາເສດຖະກິດ, ວັດທະນະທຳຂອງບັນດາຊົນເຜົ່າໃນສະໄໝເຊື່ອມໂຍງ ແລະ ພົວພັນແລກປ່ຽນກັບສາກົນ.
(ແຫຼ່ງຄັດຈາກ VOV)